**PÁLYÁZATI FELHÍVÁS SZAKMAI TANULMÁNYÚTON VALÓ RÉSZVÉTELRE**

Leonardo Da Vinci – MOBILITÁS - tanulmányutak szakképzési szakértők, oktatók számára LdV-HU-12-VEP-3025

**A projekt címe: A holland szakképzési modell működésének tapasztalatai**

**Fogadó intézmény: Noorderpoort Groningen.** A Hollandia északi részén fekvő Noorderpoort az ország legnagyobb szakképző központja, 22 tagintézményében összesen 17.000 tanulóval büszkélkedhet. 1600 alkalmazottja a középfokú szakképzésben, a felsőfokú szakképzésben és a felnőttképzésben dolgozik. Tagintézményeiben nagyon széles a szakképzési kínálat (egészségügyi, hajózási, tánc-, és egyéb művészeti, kereskedelmi, üzleti, szolgáltató-, vendéglátó-, építőipari, logisztikai, labortechnikai, terméktechnológiai képzések, stb.) Az iskolakomplexum intenzív kapcsolatot ápol a régió cégeivel és intézményeivel.

**Projektünk célja: Tanulmányutunk célja a szakirodalomban "holland modellnek" nevezett szakképzés szervezési társulás működésének megismerése, a működéséről szóló helyi tapasztalatok összegyűjtése.**

A tanulmányútra a Kamara szakképzési szakértőinek, szakirányú szakmai végzettséggel rendelkező oktatási szakembereknek a tanulók gyakorlati képzésével foglalkozó társszervezetei, valamint a megye szakiskolái által delegált személyek jelentkezését várjuk.

Kérjük a következő dokumentumokat kell eljuttatni a BMKIK Szakképzési Osztályára:

* szakmai önéletrajzot. A tanulók gyakorlati képzésében betöltött szerepét, a végzett munkát és a jövőbeli terveit a szakképzés terén
* munkahelyi vezetője ajánlását, illetve hozzájárulását ahol van
* egy motivációs levélben foglalja össze tanulmányúttal kapcsolatos előzetes szakmai elvárásait, és ismertesse, hogy miért akar részt venni a programban
* disszeminációs terv (a projekt eredményeinek várható hasznosulási terve)
* a projekt eredményeinek konkrét terjesztési módjait
* mutassa be, hogy a projektben való részvétel által várhatóan hogyan fejlődnek a szakmai és személyes képességei!

A kiválasztásnál a pályázatok formai követelményeknek való megfelelésének ellenőrzését követően a jelentkezők szakképzésben betöltött szerepe, illetve tevékenységi köre kerül mérlegelésre. A pályázatok értékelésénél az egyik legfontosabb szempont az, hogy a kiválasztott résztvevők a projekt során szerzett új ismereteiket milyen területen és várhatóan milyen hatékonysággal tudják a későbbi munkájuk során hasznosítani.

A pályázati dokumentációt kérjük 2013. június 30-ig a Békés Megyei Kereskedelmi és Iparkamarához személyesen vagy postai úton, valamint elektronikus formában a bmkik@bmkik.hu címre 1 eredeti és 2 másolati példányban eljuttatni.